CELEX: 32017D0785
Language: hr
Date: 2017-05-05 00:00:00
Title: Provedbena odluka Komisije (EU) 2017/785 оd 5. svibnja 2017. o odobrenju 12-voltnih učinkovitih motor-generatora za upotrebu u osobnim automobilima s konvencionalnim motorima s unutarnjim izgaranjem kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (Tekst značajan za EGP. )

6.5.2017   
            
            
               HR
            
            
               Službeni list Europske unije
            
            
               L 118/20
            
         PROVEDBENA ODLUKA KOMISIJE (EU) 2017/785
   оd 5. svibnja 2017.
   o odobrenju 12-voltnih učinkovitih motor-generatora za upotrebu u osobnim automobilima s konvencionalnim motorima s unutarnjim izgaranjem kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (1), a posebno njezin članak 12. stavak 4.,
   uzimajući u obzir Provedbenu uredbu Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća (2), a posebno njezin članak 10. stavak 2.,
   budući da:
   
               (1)
            
            
               Zahtjev koji je 21. srpnja 2016. podnio dobavljač Valeo Electrical Systems da se učinkovita generatorska funkcija 12-voltnog remenskog elektropokretač-alternatora i-StARS-a odobri kao ekoinovacija ocijenjen je u skladu s člankom 12. Uredbe (EZ) br. 443/2009, Provedbenom uredbom Komisije (EU) br. 725/2011 i Tehničkim smjernicama za pripremu zahtjeva za odobrenje inovativnih tehnologija u skladu s Uredbom (EZ) br. 443/2009 i Uredbom (EU) br. 510/2011 (3).
            
         
               (2)
            
            
               Na temelju informacija dostavljenih u zahtjevu dokazano je da su ispunjeni uvjeti i kriteriji iz članka 12. Uredbe (EZ) br. 443/2009 i članaka 2. i 4. Provedbene uredbe (EU) br. 725/2011. Zahtjevu je priloženo izvješće o provjeri koje je sastavilo neovisno ovlašteno tijelo u skladu s člankom 7. te Uredbe. Stoga bi učinkovitu generatorsku funkciju 12-voltnog remenskog elektropokretač-alternatora i-StARS-a koji je predložio podnositelj zahtjeva trebalo odobriti kao ekoinovaciju.
            
         
               (3)
            
            
               Na temelju informacija dostavljenih u ovom zahtjevu i Provedbenoj odluci Komisije (EU) 2016/265 (4), uzimajući u obzir iskustvo stečeno iz ocjenjivanja zahtjeva koji se odnose na tehnologije za učinkovitije alternatore u okviru provedbenih odluka Komisije 2013/341/EU (5), 2014/465/EU (6), (EU) 2015/158 (7), (EU) 2015/295 (8), (EU) 2015/2280 (9) i (EU) 2016/588 (10), nedvojbeno je i na zadovoljavajući način dokazano da 12-voltni motor-generator s najvećom masom od 7 kg i minimalnom učinkovitošću generatorske funkcije ispunjava kriterije iz članka 12. stavka 2. Uredbe (EZ) br. 443/2009 te postiže smanjenje emisija CO2 od barem 1 g CO2/km u skladu s člankom 9. Provedbene uredbe (EU) br. 725/2011. Kad je riječ o 12-voltnim motor-generatorima čija je masa veća od 7 kg, pri izračunavanju je li postignut prag smanjenja od 1 g CO2/km treba primijeniti korekcijski koeficijent za masu.
            
         
               (4)
            
            
               Stoga je primjereno općenito priznati i u skladu s člankom 12. stavkom 4. Uredbe (EZ) br. 443/2009 potvrditi sposobnost te inovativne tehnologije za smanjenje emisija CO2 i propisati opću ispitnu metodologiju za certifikaciju ušteda CO2 ostvarenih upotrebom generatorske funkcije učinkovitih 12-voltnih motor-generatora.
            
         
               (5)
            
            
               Kako bi se potvrdile uštede CO2 ostvarenih upotrebom učinkovitih 12-voltnih motor-generatora, proizvođač mora homologacijskom tijelu uz zahtjev za certifikaciju priložiti izvješće o provjeri, koje je sastavilo neovisno ovlašteno tijelo, u kojem se potvrđuje sukladnost motor-generatora s uvjetima utvrđenima u ovoj Odluci.
            
         
               (6)
            
            
               Ako homologacijsko tijelo utvrdi da motor-generator koji proizvođač dostavi ne ispunjava uvjete za certifikaciju prema odredbama ove Odluke, zahtjev za certifikaciju uštede trebalo bi odbiti.
            
         
               (7)
            
            
               Smanjenje emisija CO2 ostvarenih upotrebom učinkovitih 12-voltnih motor-generatora je potrebno utvrđivati ispitnom metodologijom utvrđenom u Prilogu.
            
         
               (8)
            
            
               Kako bi se utvrdile uštede emisija CO2, potrebno je definirati osnovnu tehnologiju u odnosu na koju će se uspoređivati učinkovitost 12-voltnih motor-generatora, kako je propisano člancima 5. i 8. Provedbene uredbe (EU) br. 725/2011. Na temelju stečenog iskustva prikladno je kao osnovnu tehnologiju uzeti 12-voltni alternator s učinkovitošću od 67 %.
            
         
               (9)
            
            
               Uštede ostvarene 12-voltnim učinkovitim motor-generatorom mogu se djelomično dokazati ispitivanjem iz Priloga XII. Uredbi Komisije (EZ) br. 692/2008 (11). Konačnu ukupnu uštedu u svrhu certifikacije vozila u koje je ugrađena inovativna tehnologija u skladu s člankom 11. Provedbene uredbe (EU) br. 725/2011 trebalo bi utvrditi u skladu s člankom 8. stavkom 2. drugim podstavkom te Provedbene uredbe.
            
         
               (10)
            
            
               Kako bi se pomoglo da se primjena učinkovitih 12-voltnih motor-generatora u novim vozilima što više proširi, proizvođaču bi se također trebalo omogućiti da u jednom zahtjevu za certifikaciju zatraži certificiranje ušteda CO2 za nekoliko različitih 12-voltnih motor-generatora. Međutim, ako se upotrijebi ta mogućnost, trebalo bi se pobrinuti da se primijeni mehanizam kojim će se potaknuti primjena samo najučinkovitijih 12-voltnih motor-generatora.
            
         
               (11)
            
            
               Za potrebe određivanja opće oznake ekoinovacije koja će se upotrebljavati u odgovarajućim homologacijskim dokumentima u skladu s prilozima I., VIII. i IX. Direktivi 2007/46/EZ Europskog parlamenta i Vijeća (12) trebalo bi utvrditi pojedinačnu oznaku koja će se upotrebljavati za ovu inovativnu tehnologiju.
            
         DONIJELA JE OVU ODLUKU:
   Članak 1.
   Odobrenje
   Učinkovita generatorska funkcija 12-voltnog motor-generatora – remenskog elektropokretač-alternatora i-StARS-a – kako je opisana u zahtjevu dobavljača Valeo Electrical Systems, odobrava se kao inovativna tehnologija u značenju članka 12. Uredbe (EZ) br. 443/2009.
   Članak 2.
   Definicije
   Za potrebe ove Odluke „učinkoviti 12-voltni motor-generator” znači učinkovita generatorska funkcija 12-voltnog motor-generatora.
   Članak 3.
   Zahtjev za certifikaciju ušteda CO2
   
   1.   Proizvođač može podnijeti zahtjev za certifikaciju ušteda CO2 ostvarenih učinkovitim 12-voltnim motor-generatorima namijenjenima za upotrebu u vozilima kategorije M1 s konvencionalnim motorima s unutarnjim izgaranjem ako svaki motor-generator ispunjava sljedeće uvjete:
   
               (a)
            
            
               ako masa učinkovitog 12-voltnog motor-generatora nije veća od mase osnovnog alternatora, 7 kg, učinkovitost generatorske funkcije utvrđena u skladu s Prilogom mora biti najmanje:
               
                           i.
                        
                        
                           73,8 % za vozila na benzin;
                        
                     
                           ii.
                        
                        
                           73,4 % za vozila na benzin s turbopuhalom;
                        
                     
                           iii.
                        
                        
                           74,2 % za vozila na dizel;
                        
                     ili
            
         
               (b)
            
            
               ako je masa učinkovitog 12-voltnog motor-generatora veća od mase osnovnog alternatora utvrđene u točki (a), dodatna se masa mora uzeti u obzir formulom 10 utvrđenom u Prilogu, a učinkovitost mora prijeći minimalni prag smanjenja od 1 g CO2/km iz članka 9. stavka 1. Provedbene uredbe (EU) br. 725/2011.
               Dodatnu masu mora se provjeriti i potvrditi u izvješću o provjeri koje se homologacijskom tijelu mora dostaviti zajedno sa zahtjevom za certifikacije.
            
         2.   Uz zahtjev za certifikaciju ušteda učinkovitih 12-voltnih motor-generatora mora se priložiti izvješće o provjeri, koje je sastavilo neovisno ovlašteno tijelo, u kojem se potvrđuje da ti 12-voltni motor-generatori ispunjavaju uvjete iz stavka 1. te provjerava i potvrđuje masa 12-voltnih motor-generatora.
   3.   Homologacijsko tijelo mora odbiti zahtjev za certifikaciju ako utvrdi da ti 12-voltni motor-generatori ne ispunjavaju uvjete iz stavka 1.
   Članak 4.
   Certifikacija ušteda CO2
   
   1.   Smanjenje emisija CO2 ostvarenih upotrebom učinkovitih 12-voltnih motor-generatora iz članka 2. stavka 1. utvrđuje se primjenom metodologije iz Priloga.
   2.   Ako proizvođač podnese zahtjev za certifikaciju ušteda CO2 za više 12-voltnih motor-generatora za jednu izvedbu vozila, homologacijsko tijelo mora utvrditi kojim se od ispitanih motor-generatora postižu najmanje uštede CO2 te zabilježiti najnižu vrijednost u homologacijsku dokumentaciju. Ta se vrijednost navodi u certifikatu o sukladnosti u skladu s člankom 11. stavkom 2. Provedbene uredbe (EU) br. 725/2011.
   Članak 5.
   Oznaka ekoinovacije
   Oznaka ekoinovacije br. 22 unosi se u homologacijsku dokumentaciju uz svako upućivanje na ovu Odluku u skladu s člankom 11. stavkom 1. Provedbene uredbe (EU) br. 725/2011.
   Članak 6.
   Stupanje na snagu
   Ova Odluka stupa na snagu dvadesetoga dana od dana objave u Službenom listu Europske unije.
   
      Sastavljeno u Bruxellesu 5. svibnja 2017.
      
         
            Za Komisiju
         
         Miguel ARIAS CAÑETE
         
            Član Komisije
         
      
   
   
      (1)  SL L 140, 5.6.2009., str. 1.
   
   
      (2)  SL L 194, 26.7.2011., str. 19.
   
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  Provedbena odluka Komisije (EU) 2016/265 оd 25. veljače 2016. o odobrenju generatora motora MELCO kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 50, 26.2.2016., str. 30.).
   
      (5)  Provedbena odluka Komisije 2013/341/EU od 27. lipnja 2013. o odobrenju alternatora Valeo Efficient Generation Alternator kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 179, 29.6.2013., str. 98.).
   
      (6)  Provedbena odluka Komisije 2014/465/EU оd 16. srpnja 2014. o odobrenju učinkovitog alternatora DENSO kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća i o izmjeni Provedbene odluke Komisije 2013/341/EU (SL L 210, 17.7.2014., str. 17.).
   
      (7)  Provedbena odluka Komisije (EU) 2015/158 оd 30. siječnja 2015. o odobrenju dvaju visokoučinkovitih alternatora proizvođača Robert Bosch GmbH kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 26, 31.1.2015., str. 31.) ((EU) 2015/158 obuhvaća dva zahtjeva).
   
      (8)  Provedbena odluka Komisije (EU) 2015/295 оd 24. veljače 2015. o odobrenju učinkovitog alternatora MELCO GXi kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 53, 25.2.2015., str. 11.).
   
      (9)  Provedbena odluka Komisije (EU) 2015/2280 оd 7. prosinca 2015. o odobrenju učinkovitog alternatora DENSO kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 322, 8.12.2015., str. 64.).
   
      (10)  Provedbena odluka Komisije (EU) 2016/588 оd 14. travnja 2016. o odobrenju tehnologije upotrijebljene u 12-voltnim učinkovitim alternatorima kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 101, 16.4.2016., str. 25.).
   
      (11)  Uredba Komisije (EZ) br. 692/2008 od 18. srpnja 2008. o provedbi i izmjeni Uredbe (EZ) br. 715/2007 Europskog parlamenta i Vijeća o homologaciji motornih vozila s obzirom na emisije iz lakih osobnih i teretnih vozila (Euro 5 i Euro 6) i dostupnosti podataka za popravke i održavanje vozila (SL L 199, 28.7.2008., str. 1.).
   
      (12)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).
   
      PRILOG
      
         METODOLOGIJA ZA UTVRĐIVANJE UŠTEDA CO2 OSTVARENIH UPOTREBOM UČINKOVITIH 12-VOLTNIH MOTOR-GENERATORA U VOZILIMA KATEGORIJE M1 S KONVENCIONALNIM MOTORIMA S UNUTARNJIM IZGARANJEM
      
      1.   Uvod
      
      Kako bi se utvrdilo smanjenje emisija CO2 koje se može pripisati generatorskoj funkciji 12-voltnog motor-generatora u vozilima, dalje u tekstu učinkovitog 12-voltnog motor-generatora ili motor-generatora, za upotrebu u vozilu kategorije M1 s konvencionalnim motorom s unutarnjim izgaranjem, potrebno je odrediti:
      
                  (1)
               
               
                  ispitne uvjete;
               
            
                  (2)
               
               
                  ispitnu opremu;
               
            
                  (3)
               
               
                  utvrđivanje vršne izlazne snage;
               
            
                  (4)
               
               
                  izračun ušteda CO2;
               
            
                  (5)
               
               
                  izračun statističke pogreške ušteda CO2.
               
            2.   Simboli, parametri i mjerne jedinice
      
      
         Simboli na latinici
      
      
                  
                     
               
               
                  –
               
               
                  Uštede CO2 [g CO2/km]
               
            
                  CO2
                  
               
               
                  –
               
               
                  ugljikov dioksid
               
            
                  CF
               
               
                  –
               
               
                  faktor konverzije (l/100 km) – (g CO2/km) [g CO2/l] kako je definiran u tablici 3
               
            
                  h
               
               
                  –
               
               
                  frekvencija kako je definirana u tablici 1
               
            
                  I
               
               
                  –
               
               
                  jakost struje pri kojoj se provodi mjerenje [A]
               
            
                  m
               
               
                  –
               
               
                  broj mjerenja uzorka
               
            
                  M
               
               
                  –
               
               
                  zakretni moment [Nm]
               
            
                  n
               
               
                  –
               
               
                  broj okretaja [min– 1] kako je definirana u tablici 1
               
            
                  P
               
               
                  –
               
               
                  snaga [W]
               
            
                  
                     
               
               
                  –
               
               
                  standardna devijacija učinkovitosti motor-generatora [%]
               
            
                  
                     
               
               
                  –
               
               
                  standardna devijacija srednje vrijednosti učinkovitosti motor-generatora [%]
               
            
                  
                     
               
               
                  –
               
               
                  standardna devijacija ukupnih ušteda CO2 [g CO2/km]
               
            
                  U
               
               
                  –
               
               
                  ispitni napon pri kojem se provodi mjerenje [V]
               
            
                  v
               
               
                  –
               
               
                  srednja brzina vožnje u novom europskom voznom ciklusu (NEDC) [km/h]
               
            
                  VPe
                  
               
               
                  –
               
               
                  potrošnja stvarne energije [l/kWh] kako je definirana u tablici 2
               
            
                  
                     
               
               
                  –
               
               
                  osjetljivost izračunanih ušteda CO2 u odnosu na učinkovitost motor-generatora
               
            
         Grčki simboli
      
      
                  Δ
               
               
                  –
               
               
                  razlika
               
            
                  ηB
                  
               
               
                  –
               
               
                  učinkovitost osnovnog alternatora [%]
               
            
                  ηMG
                  
               
               
                  –
               
               
                  učinkovitost motor-generatora [%]
               
            
                  
                     
               
               
                  –
               
               
                  prosječna učinkovitost motor-generatora u radnoj točki i [%]
               
            
         Indeksi
      
      indeks i odnosi se na radnu točku
      indeks j odnosi se na mjerenje uzorka
      
                  MG
               
               
                  –
               
               
                  motor-generator
               
            
                  m
               
               
                  –
               
               
                  mehanički
               
            
                  RW
               
               
                  –
               
               
                  stvarni uvjeti
               
            
                  TA
               
               
                  –
               
               
                  homologacijski uvjeti
               
            
                  B
               
               
                  –
               
               
                  osnova
               
            3.   Mjerenja i utvrđivanje učinkovitosti
      
      Učinkovitost 12-voltnog motor-generatora utvrđuje se u skladu s normom ISO 8854:2012 uz iznimku elemenata utvrđenih u ovoj točki.
      Homologacijskom tijelu moraju se dostaviti dokazi o tome da su rasponi brzina učinkovitih 12-voltnih motor-generatora u skladu s onima iz tablice 1. Mjerenja se moraju provesti u različitim radnim točkama prema tablici 1. Jakost struje učinkovitih 12-voltnih motor-generatora definira se kao pola nazivne struje za svaku radnu točku. Za svaku se brzinu napon i izlazna struja alternatora mora održavati na 14,3 V.
      
         Tablica 1.
      
      
         Radne točke
      
      
                  Radna točka
                  i
               
               
                  Vrijeme zadržavanja
                  [s]
               
               
                  Broj okretaja
                  ni[min– 1]
               
               
                  Frekvencija
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Učinkovitost se na svakoj radnoj točki izračunava u skladu s formulom 1.
      
         Formula 1
      
      
         
      Sva mjerenja učinkovitosti moraju se uzastopno provesti najmanje pet (5) puta. Mora se izračunati prosjek mjerenja na svakoj radnoj točki ().
      Učinkovitost motor-generatora (ηMG) izračunava se u skladu s formulom 2.
      
         Formula 2
      
      
         
      Zahvaljujući motor-generatoru ostvaruje se ušteda mehaničke snage u stvarnim uvjetima (ΔPmRW) i homologacijskim uvjetima (ΔPmTA), kako je definirano u formuli 3.
      
         Formula 3
      
      
         
      Pri tome se ušteda mehaničke snage u stvarnim uvjetima (ΔPmRW) izračunava formulom 4, a ušteda mehaničke snage u homologacijskim uvjetima (ΔPmTA) formulom 5.
      
         Formula 4
      
      
         
      
         Formula 5
      
      
         
      pri čemu je:
      
                  PRW
                  
               
               
                  :
               
               
                  potrebna snaga u stvarnim uvjetima [W], a iznosi 750 W
               
            
                  PTA
                  
               
               
                  :
               
               
                  potrebna snaga u homologacijskim uvjetima [W], a iznosi 350 W
               
            
                  ηB
                  
               
               
                  :
               
               
                  učinkovitost osnovnog alternatora [%], a iznosi 67 %
               
            4.   Izračun ušteda CO2
         
      
      Uštede CO2 učinkovitog 12-voltnog motor-generatora izračunavaju se formulom 6:
      
         Formula 6
      
      
         
      pri čemu je:
      
                  v
               
               
                  :
               
               
                  srednja brzina vožnje u NEDC-u [km/h], koja iznosi 33,58 km/h
               
            
                  VPe
                  
               
               
                  :
               
               
                  potrošnja stvarne energije utvrđena u tablici 2
                  
                     Tablica 2.
                  
                  
                     Potrošnja stvarne energije
                  
                  
                              Tip motora
                           
                           
                              Potrošnja stvarne energije (VPe)
                              [l/kWh]
                           
                        
                              benzin
                           
                           
                              0,264
                           
                        
                              benzin, turbopuhalo
                           
                           
                              0,280
                           
                        
                              dizel
                           
                           
                              0,220
                           
                        
            
                  CF
               
               
                  :
               
               
                  faktor konverzije (l/100 km) – (g CO2/km) [g CO2/l], kako je definiran u tablici 3
                  
                     Tablica 3.
                  
                  
                     Faktor konverzije goriva
                  
                  
                              Vrsta goriva
                           
                           
                              faktor konverzije (l/100 km) – (g CO2/km) (CF)
                              [g CO2/l]
                           
                        
                              benzin
                           
                           
                              2 330 
                           
                        
                              dizel
                           
                           
                              2 640 
                           
                        
            5.   Izračun statističke pogreške
      
      Statističke pogreške u rezultatima ispitne metodologije uzrokovane mjerenjima moraju se kvantificirati. Za svaku se radnu točku izračunava standardna devijacija formulom 7:
      
         Formula 7
      
      
         
      Standardna devijacija učinkovitosti učinkovitog 12-voltnog motor-generatora () izračunava se formulom 8:
      
         Formula 8
      
      
         
      Standardna devijacija učinkovitosti motor-generatora () dovodi do pogreške u izračunu ušteda CO2 (). Ta se pogreška izračunava formulom 9:
      
         Formula 9
      
      
         
      6.   Statistička značajnost
      
      Za svaki se tip, varijantu i izvedbu vozila s učinkovitim 12-voltnim motor-generatorom mora dokazati da pogreška u uštedama CO2 izračunanih formulom 9 nije veća od razlike između ukupnih ušteda CO2 i praga najmanje uštede propisanog u članku 9. stavku 1. Provedbene uredbe (EU) br. 725/2011. (vidjeti formulu 10)
      
         Formula 10
      
      
         
      pri čemu je:
      
                  MT
               
               
                  :
               
               
                  minimalni prag [g CO2/km]
               
            
                  
                     
               
               
                  :
               
               
                  ukupne uštede CO2 [g CO2/km]
               
            
                  
                     
               
               
                  :
               
               
                  standardna devijacija ukupnih ušteda CO2 [g CO2/km]
               
            
                  
                     
               
               
                  :
               
               
                  korekcijski koeficijent za CO2 zbog pozitivne razlike u masi između učinkovitog 12-voltnog motor-generatora i osnovnog alternatora. Za  trebaju se upotrijebiti podaci iz tablice 4.
                  
                     Tablica 4.
                  
                  
                     Korekcijski koeficijent za CO2 zbog dodatne mase
                  
                  
                              Vrsta goriva
                           
                           
                              Korekcijski koeficijent za CO2 zbog pozitivne razlike u masi ()
                              [g CO2/km]
                           
                        
                              benzin
                           
                           
                              0,0277 · Δm
                           
                        
                              dizel
                           
                           
                              0,0383 · Δm
                           
                        
            Δm (u tablici 4) je dodatna masa zbog ugradnje motor-generatora. To je pozitivna razlika mase učinkovitog 12-voltnog motor-generatora i osnovnog alternatora. Masa osnovnog alternatora je 7 kg. Dodatnu masu treba provjeriti i potvrditi u izvješću o provjeri koje se homologacijskom tijelu mora dostaviti zajedno sa zahtjevom za certifikacije.
      7.   Učinkoviti 12-voltni motor-generator za ugradnju u vozila
      
      Homologacijsko tijelo mora certificirati uštedu CO2 na temelju mjerenja 12-voltnog motor-generatora i osnovnog alternatora primjenom ispitne metodologije utvrđene u ovom Prilogu. Ako su uštede emisija CO2 ispod praga iz članka 9. stavka 1. Provedbene uredbe (EU) br. 725/2011, primjenjuje se članak 11. stavak 2. drugi podstavak te Uredbe.